19 beseer toe bakkie rolDie bakkie se wrak. Foto: Verskaf Altesaam 19 mense is beseer nadat ŉ bakkie Saterdagoggend in Vanderbijlpark in Gauteng gerol het. Chris Botha, woordvoerder van Netcare 911, het gesê die ongeluk het omstreeks 07:00 in Deflos-boulevard plaasgevind. “Volgens inligting vanaf die toneel het die bestuurder van die bakkie, met 19 insittendes, beheer oor die voertuig verloor. Die bakkie het die pad verlaat en verskeie kere gerol. Die presiese oorsaak van die ongeluk is onbekend en word deur die polisie ondersoek,” het Botha gesê. Botha het gesê die bakkie se wrak het op sy wiele in die veld langs die pad tot stilstand gekom. “Die insittendes is uit die bakkie geslinger toe dit gerol het. Hulle is op die grond van die toneel aangetref en het beserings opgedoen wat strek van ernstig tot gering.” Die beseerdes is op die toneel behandel en na verskeie hospitale in die omgewing geneem vir verdere behandeling.